ఆవుల గోపాల కృష్ణమూర్తి
ఎ.జి.కె.గా ప్రసిద్ధిచెందిన హేతువాది ఆవుల గోపాలకృష్ణమూర్తి. వీరు ఏప్రిల్ 29, 1917 న జన్మించారు. సూత పురాణం లోని పద్యాలన్నీ కంఠతా పట్టాడు. ఆవుల సాంబశివరావు పై ఈయన ప్రభావం ఉంది. రాడికల్ హ్యూమనిస్టు , సమీక్ష పత్రికలు నడిపారు. 1952 తెనాలిలో ఈయన జరిపిన హ్యూమనిస్టు సభకు ఎం.ఎన్.రాయ్ ప్రారంభోపన్యాసాన్ని పంపారు. 1964లో అమెరికా ప్రభుత్వం ఈయన్ని ఆహ్వానించింది. వివేకానంద పై ఈయన చేసిన విమర్శల ధృష్ట్యా ఈయన్ని అమెరికా వెళ్ళనివ్వరాదని ఆంధ్రప్రభ ఆందోళన చేసింది.
వడ్లమూడి శ్రీకృష్ణ
వడ్లమూడి శ్రీకృష్ణ పశు శాస్త్రవేత్త.
వడ్లమూడి శ్రీకృష్ణ తెనాలి తాలూకా మోపర్రు గ్రామంలో 1927, ఆగష్టు 15 న జన్మించారు. ఆయన తండ్రి వెంకటరత్నం. ఆయన దేశ, విదేశాలలో ఉన్నత విద్యలను అభ్యసించి, బి.ఎ., ఎస్.సి, ఎం.ఎస్., పి.హెచ్.డి, డి.వి.ఎం. మొదలగుపట్టాలను అందుకున్నారు. ఆయన భార్య పేరు జమున. ఆయనకు ముగ్గురూ కుమారులు ఒక కుమార్తె.
ఆయన 1960లలో విదేశాలకు వలస వెళ్ళారు. అమెరికాలో కొంతకాలం పనిచేసారు. అమెరికాలో ఆవుల గోపాలకృష్ణమూర్తి గారు కూడా ఈయన ఇంటిలో కొంతకాలం ఉన్నారు. అమెరికాలో 1979-81 మధ్య కాలంలో ఆయన ఉత్తర అమెరికా తెలుగు సంఘంలో ప్రాంతీయ ఉపాధ్యక్షునిగా పనిచేసారు.